
Z A P I S N I K
10. sjednice Vijeća Mjesnog odbora Jarun, 9. ožujka 2022. u prostorijama Mjesnog odbora Jarun, Hrgovići 57a, s početkom u 19.00 sati

NAZOČNI ČLANOVI VIJEĆA:
[bookmark: _Hlk86829379]Mario Devčić, Lea Galović, Franjo Klečina, Hrvoje Kuharić, Ljiljana Marks-Šikić, Krešimir Petlić, Nikola Peruničić, Lora Rajić, Vladimir Slošić, Damir Švizer i Petar Vranjković.

NENAZOČNI ČLANOVI VIJEĆA:
Nema.

OSTALI NAZOČNI:
Marijana Hrestak-voditeljica Područno odsjeka Trešnjevka-jug

Predsjedava: Ljiljana Marks-Šikić, predsjednica Vijeća.
Zapisnik vodi: Marijana Hrestak, voditeljica PO.

	Predsjednica konstatira da su nazočni svi članovi Vijeća, što znači da Vijeće može pravovaljano odlučivati te otvara 10. sjednicu Vijeća Mjesnog odbora.

	Vijeće uz 10 glasova ZA i 1 PROTIV prihvaća tekst Zapisnika 9. sjednice Vijeća Mjesnog odbora Jarun, održane 9. veljače 2022.

	Član Vijeća Franjo Klečina predlaže dopunu dnevnog reda točkom:
· Provođenje civilne zaštite na području Mjesnog odbora Jarun, Gradske četvrti Trešnjevka-jug i Grada Zagreba
Vijeće jednoglasno prihvaća prijedlog dopune dnevnog reda.
	Predsjednica predlaže da dopunjena točka bude 13. točka dnevnog reda, a dosadašnja točka 13. Pitanja, prijedlozi i obavijesti postaje točka 14.
	Vijeće jednoglasno prihvaća redoslijed točaka dnevnog reda.

	Na prijedlog predsjednice Vijeće jednoglasno utvrđuje dnevni red koji glasi:

DNEVNI RED

1. Prijedlog akcija za plan komunalnih aktivnosti Gradske četvrti Trešnjevka – jug u 2023.
2. Stavljanje izvan snage zaključka KLASA: 024-08/22-003/126, URBROJ: 251-13-11-15-22-11 od 19. siječnja 2022.
3. Nadopuna zaključaka s 8. sjednice Vijeća Mjesnog odbora Jarun:
a) o povećanju sigurnosti pješačkog i cestovnog prometa u Kružnoj ulici od križanja s Ulicom Ferdinanda Budickog do križanja s Pakoštanskom ulicom
b) o povećanju sigurnosti pješačkog i cestovnog prometa u Kružnoj ulici na križanjima Kružne ulice i Ulice Ferdinanda Budickog te Kružne ulice i Pakoštanske ulice
4. Davanje mišljenja na Konačni prijedlog Odluke o donošenju Urbanističkog plana uređenja Savska cesta - Prisavlje temeljem članka 86. stavka 2. Statuta Grada Zagreba
5. Očitovanje o mogućnosti raspolaganja zemljištem k.č.br. 4197, 4201 k.o. Rudeš po zahtjevu Gradskog ureda za upravljanje imovinom i stanovanje
6. Davanje mišljenja na inicijativu Skateboard kluba Shpaolin o mogućim lokacijama skate parkova
7. Preimenovanje autobusnog stajališta Jarun na lokaciji Hrgovići kod ulaza u RŠC Jarun
8. Orezivanje drveća zapadno od objekta Hrgovići kbr. 22-24 po zahtjevu J.M.
9. Regulacija prometa na Jarunskoj cesti kod križanja s ulicom Petrine 
a) po zahtjevu D.C. 
b) po zahtjevu I.B.
10. Postavljanje horizontalne prometne signalizacije na kraju Šestanovačke ulice ispred kbr. 12 i 13 po zahtjevu G.T.
11. Postavljanje javne rasvjete u ulici Bartolići od kbr. 47 do 57 po zahtjevu A.C.
12. Iscrtavanje zabrane parkiranja na južnom kolniku Ulice don Petra Šimića uz zgradu na k.br. 2
13. Provođenje civilne zaštite na području Mjesnog odbora Jarun, Gradske četvrti Trešnjevka-jug i Grada Zagreba
14. Pitanja, prijedlozi i obavijesti

Ad 1. Prijedlog akcija za plan komunalnih aktivnosti Gradske četvrti Trešnjevka – jug u 2023.
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu. U raspravi sudjeluju: Franjo Klečina, Ljiljana Marks-Šikić, Vladimir Slošić, Mario Devčić, Petar Vranjković, Lora Rajić i Nikola Peruničić.

Nakon rasprave Vijeće uz 8 glasova ZA i 3 SUZDRŽANA donosi

Z A K LJ U Č A K
1. Vijeće Mjesnog odbora Jarun predlaže da se izrade procjene troškova sljedećih aktivnosti kao mogućih prijedloga za plan komunalnih aktivnosti Gradske četvrti Trešnjevka-jug u 2023.: 
1. sanacija ulegnuća kolnika ispred upuštenih rubnjaka nogostupa u Vrisničkoj ulici  kod k.br. 16
2. uređivanje pristupa ulazima i garažama ispred zgrade u Ulici Augusta Piazze 1-7
3. uređivanje sjevernog nogostupa i biciklističke staze Horvaćanske ceste od Marinske ulice do križanja s Ulicom Ferdinanda Budickog te postava zaštitnih stupića od Ulice Ferninada Budickog do zelene površine prema istoku
4. uređivanje istočnog nogostupa u ulici Hrgovići od Horvaćanske ceste do Ulice Lovre Ratkovića
uređivanje nogostupa u punom profilu nakon planiranih radova na vrelovodu:
5. Ulica Hinka Wurtha 20-28, pješačka staza sa sjeverne strane zgrade
6. Hrvatskog sokola 79, zapadna staza uz zgradu do kržanja sa ulicom F. Wolfla
7. F. Wolfla 2-4, južni nogostup uz zgradu od Hrv. Sokola do H. Wurtha
8. Ulica Hinka Wurtha 6-8, staza ispred ulaza
9. Ulica Hinka Wurtha 4, staza sa južne strane zgrade do Hrv. Sokola 71 kroz park
10. Ulica Hinka Wurtha 2-20, zapadna staza uz ulicu
11. Vrisnička ulica od križanja sa Wuerthovom do broja 9A (kolnik)
12. Ulica Josipa Vogrinca od križanja sa Vrisničkom do broja 26 (kolnik)
13. Ulica Jarun staza od mosta nad potokom Vrapčakom do broja 28
14. Ulica don Petra Šimića, od križanja sa Hrgovićima do k. br. 1
15. Hrgovići 55-59, staza sa SI strane zgrade
16. Hrgovići 55 do križanja sa Ul. B. Vukasa, istočni nogostup
17. Ulica Lovre Ratkovića, južna staza od križanja sa Hrgovićima do k.br. 2
18. Ulica Ante Pandakovića, sjeverna i zapadna staza uz DV Jarun
19. Ulica B. Vukasa, sjeverni nogostup od križanja sa Hrgovićima do k. br. 39
20. Ulica B. Vukasa, južni  nogostup od k. br. 39 do k.br. 33
21. Ulica Augusta Piazze, istočni nogostup od k.br. 1 do k.br. 9
22. Ulica Ivana Arapovića, istočni nogostup
23. Poljana Borisa Hanžekovića, sjeverni nogostup ispred k.br. 66-82
24. Hrgovići, zapadni nogostup ispred k.br. 79-91
25. Bartolići, staza na sjevernoj strani ispred k.br. 47-59
26. Bartolići, staza na sjevernoj strani ispred k.br. 41-45
27. Ulica Predraga Heruca, sjeverni nogostup uz k.br. 2-18
28. Pješačka staza južno od Bartolića 5 do križanja sa Hrgovićima
29. postava klupa (2 kom) na zelenoj površini sjeverozapadno od križanja Ulica Hrvoja Macanovića-Hrgovići te zamjena dotrajalih klupa i postava novih klupa (3 kom) uz zapadni nogostup ulice Hrgovići od Ulice Hrvoja Macanovića do Horvaćanske ceste
30. sanacija zelene površine (travnjak i drveće) u Ulici Bernarda Vukasa 32 s obje strane kolnika
31. uređivanje nastavka staze uz sjevernu obalu potoka Vrapčak od Horvaćanske ceste 71 do Ulice Hinka Würtha
32. uređivanje sipinjene staze uz južnu obalu potoka Vrapčak od Ulice Hinka Würtha do Vrisničke ulice 22
33. sadnja stabala na sljedećim lokacijama:
· k.č.br. 4220/3 k.o. Rudeš, Horvaćanska cesta-potok Vrapčak, 2 vrbe, 2 gloga (grm/niska stablašica)
· k.č.br. 5735/1 k.o. Rudeš, Hrgovići-Ulica Lovre Ratkovića, 1 orah i 1 bor
· k.č.br. 5904/3 k.o. Rudeš, sjeverni dio zelene površine između ulice Hrgovići i ulice Bartolići, između pješačkih staza, 1 hrast
· k.č.br. 5904/3 k.o. Rudeš, središnji dio zelene površine uz Bartliće 17-27, 1 grab i 1 lipa
· k.č.br. 5697/1 k.o. Rudeš, zapadni dio zelene površine, 1 bor i 1 orah
· k.č.br. 5921/1 k.o. Rudeš, zelena površina, 1 trešnja, 1 vrba i 1 šljiva
2. Zaključak dostaviti Vijeću Gradske četvrti Trešnjevka-jug.

Ad 2. Stavljanje izvan snage zaključka KLASA: 024-08/22-003/126, URBROJ: 251-13-11-15-22-11 od 19. siječnja 2022.
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu.

Bez rasprave Vijeće jednoglasno donosi

Z A K LJ U Č A K
o stavljanju izvan snage zaključka 
o obnovi makadamskog dijela ulice Jarunska obala
1. Stavlja se izvan snage zaključak o obnovi makadamskog dijela ulice Jarunska obala; KLASA: 024-08/22-003/126; URBROJ: 251-13-11-15-22-11, od 19. siječnja 2022.
2. Zaključak dostaviti Vijeću Gradske četvrti Trešnjevka – jug.

Ad 3. Nadopuna zaključaka s 8. sjednice Vijeća Mjesnog odbora Jarun:
a) o povećanju sigurnosti pješačkog i cestovnog prometa u Kružnoj ulici od križanja s Ulicom Ferdinanda Budickog do križanja s Pakoštanskom ulicom
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu.

Bez rasprave Vijeće jednoglasno donosi

Z A K LJ U Č A K
o povećanju sigurnosti pješačkog i cestovnog prometa u Kružnoj ulici od križanja s Ulicom Ferdinanda Budickog do križanja s Pakoštanskom ulicom
1. Vijeće Mjesnog odbora Jarun razmatralo je zahtjev I. M. o povećanju sigurnosti pješačkog i cestovnog prometa u Kružnoj ulici od križanja s Ulicom Ferdinanda Budickog do križanja s Pakoštanskom ulicom.
1. Vijeće Mjesnog odbora Jarun smatra da nema dovoljno saznanja za dobro rješenje toga problema te traži organiziranje očevida na terenu kojem bi prisustvovali predstavnici Gradskog ureda za obnovu, izgradnju, prostorno uređenje, graditeljstvo, komunalne poslove i promet - Sektora za promet te Sektora za komunalno i prometno redarstvo, Ministarstva unutarnjih poslova - Službe za sigurnost cestovnog prometa, Vijeća Gradske četvrti Trešnjevka-jug i Vijeća Mjesnog odbora Jarun radi davanja prijedloga i stručnog mišljenja glede predmetne problematike.
1. Zaključak dostaviti Vijeću Gradske četvrti Trešnjevka – jug.

b) o povećanju sigurnosti pješačkog i cestovnog prometa u Kružnoj ulici na križanjima Kružne ulice i Ulice Ferdinanda Budickog te Kružne ulice i Pakoštanske ulice
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu.

Bez rasprave Vijeće jednoglasno donosi

Z A K LJ U Č A K
o povećanju sigurnosti pješačkog i cestovnog prometa u Kružnoj ulici na križanjima Kružne ulice i Ulice Ferdinanda Budickog te Kružne ulice i Pakoštanske ulice
1. Vijeće Mjesnog odbora Jarun razmatralo je zahtjev M. D. o povećanju sigurnosti pješačkog i cestovnog prometa u Kružnoj ulici na križanjima Kružne ulice i Ulice Ferdinanda Budickog te Kružne ulice i Pakoštanske ulice.
2. Vijeće Mjesnog odbora Jarun smatra da nema dovoljno saznanja za dobro rješenje toga problema te traži organiziranje očevida na terenu kojem bi prisustvovali predstavnici Gradskog ureda za obnovu, izgradnju, prostorno uređenje, graditeljstvo, komunalne poslove i promet - Sektora za promet te Sektora za komunalno i prometno redarstvo, Ministarstva unutarnjih poslova - Službe za sigurnost cestovnog prometa, Vijeća Gradske četvrti Trešnjevka-jug i Vijeća Mjesnog odbora Jarun radi davanja prijedloga i stručnog mišljenja glede predmetne problematike.
3. Zaključak dostaviti Vijeću Gradske četvrti Trešnjevka – jug.

Ad 4. Davanje mišljenja na Konačni prijedlog Odluke o donošenju Urbanističkog plana uređenja Savska cesta - Prisavlje temeljem članka 86. stavka 2. Statuta Grada Zagreba
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu. U raspravi sudjeluju Mario Devčić i Damir Švizer.

Nakon rasprave Vijeće jednoglasno donosi




Z A K LJ U Č A K
o davanju mišljenja na Konačni prijedlog Odluke o donošenju Urbanističkog plana uređenja Savska cesta – Prisavlje 
1. Vijeće Mjesnog odbora Jarun se ne želi očitovati na dostavljeni Konačni prijedlog Odluke o donošenju Urbanističkog plana uređenja Savska cesta – Prisavlje obzirom da se isti ne odnosi na teritorij Mjesnog odbora Jarun.
2. Zaključak dostaviti Vijeću Gradske četvrti Trešnjevka – jug.

Ad 5. Očitovanje o mogućnosti raspolaganja zemljištem k.č.br. 4197, 4201 k.o. Rudeš po zahtjevu Gradskog ureda za upravljanje imovinom i stanovanje
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu. U raspravi sudjeluje Mario Devčić.

Nakon rasprave Vijeće sa 10 glasova ZA i 1 PROTIV donosi

Z A K LJ U Č A K
o mogućnosti raspolaganja zemljištem dio k.č.br. 4201 k.o. Rudeš 
1. Vijeće Mjesnog odbora Jarun daje negativno mišljenje na mogućnost raspolaganja zemljištem dio k.č.br. 4201 k.o. Rudeš u svrhu izdavanja lokacijske dozvole za izgradnju stambene i pomoćne zgrade.
2. Zaključak dostaviti Vijeću Gradske četvrti Trešnjevka – jug.

Ad 6. Davanje mišljenja na inicijativu Skateboard kluba Shpaolin o mogućim lokacijama skate parkova
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu. U raspravi sudjeluju: Lea Galović, Nikola Peruničić, Damir Švizer, Petar Vranjković, Krešimir Petlić i Franjo Klečina.

Nakon rasprave Vijeće jednoglasno donosi

Z A K LJ U Č A K
o davanju mišljenja o mogućim lokacijama skate parkova
1. Vijeće Mjesnog odbora Jarun je zaprimilo podnesak skateboard kluba Shpaolin kojim se traži prijedlog lokacija za gradnju betonskih skate parkova i prateće infrastrukture.
2. Na području Mjesnog odbora Jarun postoji skate rampa unutar Rekreacijsko sportskog centra Jarun te se predlaže skateboard klubu Shpaolin da se obrati upravi RSC Jarun radi utvrđivanja mogućnosti rekonstrukcije i dogradnje iste.
3. Zaključak dostaviti Vijeću Gradske četvrti Trešnjevka – jug.

Ad 7. Preimenovanje autobusnog stajališta Jarun na lokaciji Hrgovići kod ulaza u RŠC Jarun
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu. U raspravi sudjeluju: Vladimir Slošić, Franjo Klečina, Damir Švizer i Nikola Peruničić.

Nakon rasprave Vijeće uz 10 glasova ZA i 1 SUZDRŽANIM donosi



Z A K LJ U Č A K
o preimenovanju autobusnog stajališta Jarun
1. Vijeće Mjesnog odbora Jarun nije suglasno da se autobusno stajalište „Jarun“ na lokaciji Hrgovići kod ulaza u RSC Jarun, koje je završno stajalište autobusne linije 113 Ljubljanica-Jarun, preimenuje u „Jezero Jarun“.
2. Zaključak dostaviti Vijeću Gradske četvrti Trešnjevka – jug.

Ad 8. Orezivanje drveća zapadno od objekta Hrgovići kbr. 22-24 po zahtjevu J.M.
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu. U raspravi sudjeluju: Mario Devčić, Krešimir Petlić i Lora Rajić.

Nakon rasprave Vijeće jednoglasno donosi

Z A K LJ U Č A K
o orezivanju drveća u ulici Hrgovići 22-24
1. Vijeće Mjesnog odbora Jarun razmatralo je prijedlog J.M. o orezivanju krošnji stabala uz zgradu Hrgovići k.br. 22-24.
2. Vijeće traži minimalno orezivanje krošnji na način da se uklone suhe i oštećene grane s obje strane objekta (istočno i zapadno) te traži stručno mišljenje nadležnog Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odsjeka za zelene površine.
3. Zaključak dostaviti Vijeću Gradske četvrti Trešnjevka – jug.

Ad 9. Regulacija prometa na Jarunskoj cesti kod križanja s ulicom Petrine 
a) po zahtjevu D.C. 
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu. U raspravi sudjeluju: Nikola Peruničić, Damir Švizer, Vladimir Slošić, Krešimir Petlić i Lea Galović.

Nakon rasprave Vijeće jednoglasno donosi

Z A K LJ U Č A K
o onemogućavanju nelegalnog parkiranja na sjevernom nogostupu u Jarunskoj ulici
1. Vijeće Mjesnog odbora Jarun razmatralo je prijedlog D.C. o regulaciji prometa u mirovanju u Jarunskoj ulici kod križanja s ulicom Petrine zbog svakodnevnog parkiranja vozila na sjeverom nogostupu Jarunske ulice sjeveroistočno od navedenog križanja.
2. Vijeće predlaže postavu zaštitnih stupića na sjeveroistočnom dijelu križanja Jarunska ulica-Petrine u svrhu onemogućavanja nelegalnog parkiranja vozila na nogostupu.
3. Zaključak dostaviti Vijeću Gradske četvrti Trešnjevka – jug.

b) po zahtjevu I.B.
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu. U raspravi sudjeluju: Nikola Peruničić i Vladimir Slošić.

Nakon rasprave Vijeće jednoglasno donosi



Z A K LJ U Č A K
o postavljanju uzdignutih pješačkih ploha 
1. Vijeće Mjesnog odbora Jarun razmatralo je prijedlog I.B. o postavljanju uspornika na križanju Jarunske ulice i ulice Petrine. 
2. [bookmark: _GoBack]Vijeće predlaže da Gradski ured za obnovu, izgradnju, prostorno uređenje, graditeljstvo, komunalne poslove i promet, Sektor za promet, izradi prijedlog postave uspornika u Jarunskoj ulici neposredno prije pješačkih prijelaza u zoni križanja s ulicom Petrine i Ulicom Augusta Piazze.
3. Zaključak dostaviti Vijeću Gradske četvrti Trešnjevka – jug.

Ad 10. Postavljanje horizontalne prometne signalizacije na kraju Šestanovačke ulice ispred kbr. 12 i 13 po zahtjevu G.T.
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu.

Bez rasprave Vijeće jednoglasno donosi

Z A K LJ U Č A K
o obilježavanju horizontalne prometne signalizacije 
1. Vijeće Mjesnog odbora Jarun razmatralo je prijedlog G.T. o postavljanju horizontalne prometne signalizacije „zabrane parkiranja i zaustavljanja“ na istočnom završetku Šestanovačke ulice ispred k.br. 12 kako bi se omogućio nesmetan izlazak vozila s legalnog parkirališta na k.br. 13.
2. Vijeće je suglasno s predmetnim prijedlogom te traži da se predmetni zahtjev dostavi Gradskom ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet, na nadležno postupanje.
3. Zaključak dostaviti Vijeću Gradske četvrti Trešnjevka – jug.

Ad 11. Postavljanje javne rasvjete u ulici Bartolići od kbr. 47 do 57 po zahtjevu A.C.
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu. U raspravi sudjeluju Nikola Peruničić i Damir Švizer.

Nakon rasprave Vijeće jednoglasno donosi

Z A K LJ U Č A K
o gradnji rasvjete u ulici Bartolići 47-57 južno
1. Vijeće Mjesnog odbora Jarun razmatralo je zahtjev A.C. o gradnji rasvjete u ulici Bartolići 47-57 južno (k.č.br.6266/40 k.o. Rudeš).
2. Vijeće je suglasno s predmetnim prijedlogom te će sukladno svim pristiglim zahtjevima odlučiti o prioritetnim potrebama koje će predložiti Vijeću Gradske četvrti Trešnjevka-jug prilikom dostave prijedloga Gradskom uredu za obnovu, izgradnju, prostorno uređenje, graditeljstvo, komunalne poslove i promet. 
3. Zaključak dostaviti Vijeću Gradske četvrti Trešnjevka – jug.

Ad 12. Iscrtavanje zabrane parkiranja na južnom kolniku Ulice don Petra Šimića uz zgradu na k.br. 2
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te otvara raspravu. U raspravi sudjeluju: Vladimir Slošić, Ljiljana Marks-Šikić, Damir Švizer, Krešimir Petlić i Franjo Klečina.

Nakon rasprave Vijeće jednoglasno donosi

Z A K LJ U Č A K
1. Vijeće Mjesnog odbora Jarun razmatralo je prijedlog obilježavanja horizontalne signalizacije „zabrana parkiranja i zaustavljanja“ na južnom kolniku Ulice don Petra Šimića, uz objekt k.br. 2.
2. Vijeće traži organiziranje uviđaja, vezano za promet u kretanju i promet u mirovanju u Ulici don Petra Šimića, Vrisničkoj ulici, Ulici Josipa Vogrinca i ulici Jarun, kojem će prisustvovati predstavnici Gradskog ureda za obnovu, izgradnju, prostorno uređenje, graditeljstvo, komunalne poslove i promet - Sektora za promet i Sektora za komunalno i prometno redarstvo, Ministarstva unutarnjih poslove – Sektora za sigurnost cestovnog prometa, Vijeća Gradske četvrti i Vijeća Mjesnog odbora. 
3. Vijeće predlaže obnovu horizontalne signalizacije parkirališnih mjesta uz sjeverni kolnik Ulice don Petra Šimića.
4. Zaključak dostaviti Vijeću Gradske četvrti Trešnjevka – jug.

Ad 13. Provođenje civilne zaštite na području Mjesnog odbora Jarun, Gradske četvrti Trešnjevka-jug i Grada Zagreba
Članovi Vijeća primili su materijal uz poziv.
Predsjednica predaje riječ predlagatelju predmetne točke dnevnog reda. Predsjednica otvara raspravu. U raspravi sudjeluju: Franjo Klečina i Damir Švizer.

Nakon rasprave Vijeće jednoglasno donosi

Z A K LJ U Č A K
1. Vijeće Mjesnog odbora Jarun razmatralo je provođenju civilne zaštite na području Mjesnog odbora Jarun, Gradske četvrti Trešnjevka-jug i Grada Zagreba.
2. [bookmark: _Hlk98156804]Vijeće traži izvješće nadležnih službi o stanju organizacije i materijalnih sredstava civilne zaštite (skloništa, sustavi uzbunjivanja i obučenost za primjenu istih) na području Mjesnog odbora Jarun, Gradske četvrti i Grada Zagreba s naglaskom na pripremanje i obuku za ponašanje u slučaju neke određene opasnosti najranjivijih skupina kao što su djeca i starija populacija te uz davanje preporuka Vijeću što može učiniti da bi poboljšalo sustav civilne zaštite na svojem području.
3. Zaključak dostaviti Vijeću Gradske četvrti Trešnjevka – jug.

OBRAZLOŽENJE
Potaknuto ratnim zbivanjima na tlu Europe koja se dešavaju ovih dana te u skladu sa odredbama članka 100. Statuta Grada Zagreba gdje stoji da vijeće mjesnog odbora, između ostalog,:
1. razmatra pitanja koja neposredno i svakodnevno utječu na život i rad građana koji žive na području određenoga mjesnog odbora, a posebno u vezi s uređivanjem naselja, zaštitom djece, mladeži i starijih osoba i skrbi o njima te sa zadovoljavanjem zdravstvenih, kulturnih i športskih potreba građana, i predlaže mjere za unapređivanje uvjeta života i rada tijelima nadležnim za njihovo rješavanje;
11. predlaže preko vijeća gradske četvrti mjere nakon razmatranja stanja sigurnosti i zaštite osoba i imovine i dobara na svome području i prati njihovo provođenje;

Te odredbom članka 99. stavka 2. točke 11.:
11. sudjeluje u provođenju civilne zaštite na svom području;
 sudjeluje u provođenju civilne zaštite na svojem području.

Vijeće traži izvješće nadležnih službi o stanju organizacije i materijalnih sredstava civilne zaštite (skloništa, sustavi uzbunjivanja i obučenost za primjenu istih) na području Mjesnog odbora Jarun, Gradske četvrti i Grada Zagreba s naglaskom na pripremanje i obuku za ponašanje u slučaju neke određene opasnosti najranjivijih skupina kao što su djeca i starija populacija te uz davanje preporuka Vijeću što može učiniti da bi poboljšalo sustav civilne zaštite na svojem području.

Ad 14. Pitanja, prijedlozi i obavijesti
Predsjednica je obavijestila članove Vijeća održanim sastancima sa Sektorom za komunalno i prometno redarstvo i sa župnikom crkve Sveta Mati Slobode vezano za promet u okolnim ulicama.

Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.
Sjednica završena u 21:20 sati.

